Foto: Getty Images Zinedin Zidan Primeraning oltin medallarini ham o‘yinchi, ham murabbiy sifatida qo‘lga kiritgan Madridning "Real" klubining 6-murabbiyi bo‘ldi. Shu tariqa Zidan avval bu natijaga erishgan Migel Munos, Luis Molovni, Xorxe Valdano, Visente del Boske va Bernd Shusterlar safidan o‘rin oldi. Eslatib o‘tamiz, 21 may kuni "Real" Ispaniya Primerasining so‘nggi turida mehmonda "Malaga"ni 0:2 hisobida yutib, chempionlik unvonini qo‘lga kiritdi. U yakuniy jadvalda "Barselona"dan 3 ochko o‘zib ketdi.